ai4bharat/Pralekha huggingface dataset:
আয়ুষ
কোভিড-১৯ পরিস্থিতির মোকাবিলায় চিরাচরিত পদ্ধতিতে চিকিৎসা সম্পর্কিত তথ্য পেশ করলেন কেন্দ্রীয় আয়ুষ মন্ত্রী
নয়াদিল্লি, ১৯ জুলাই, ২০২২
কোভিড-১৯-এর মোকাবিলায় এমন কোনও ওষুধ উদ্ভাবিত হয়নি যা অ্যালোপ্যাথি বা হোমিওপ্যাথি পদ্ধতিতে চিকিৎসা কিংবা ভ্যাক্সিনের বিকল্প হিসেবে ব্যবহার করা যায়। তবে, ভারতীয় চিকিৎসা গবেষণা পরিষদ , কেন্দ্রীয় জীব প্রযুক্তি দপ্তর, বিজ্ঞান ও শিল্প গবেষণা পরিষদ , এইমস এবং আয়ুষ প্রতিষ্ঠানগুলির প্রতিনিধিদের নিয়ে সরকার আয়ুষ চিকিৎসা পদ্ধতি সম্পর্কে গবেষণা ও উন্নয়ন সংক্রান্ত একটি টাস্ক ফোর্স গঠন করেছে। অশ্বগন্ধা, যষ্ঠীমধু, গুরুচি এবং পিপ্পলির সাহায্যে কোভিড-১৯-এর প্রতিরোধ ও চিকিৎসা সম্ভব কিনা সে সম্পর্কে সমীক্ষা ও গবেষণার কাজই ছিল টাস্ক ফোর্সের মূল লক্ষ্য। ঐ চারটি ভেষজের সাহায্যে আয়ুষ-৬৪ উদ্ভাবিত হয়।
মঙ্গলবার রাজ্যসভায় এক প্রশ্নের লিখিত জবাবে এই তথ্য পেশ করেন কেন্দ্রীয় আয়ুষ মন্ত্রী শ্রী সর্বানন্দ সোনোয়াল।
শ্রী সোনোয়াল জানান, কোভিড-১৯ পরিস্থিতিতে সুস্থ থাকার জন্য বারে বারে হাত ধোয়া, মাস্কের যথাযথ ব্যবহার এবং ঘরোয়া পদ্ধতির আশ্রয় নেওয়ারও পরামর্শ দেয় আয়ুষ মন্ত্রক। সাধারণ মানুষের রোগ প্রতিরোধ ক্ষমতা বাড়াতে এবং আয়ুষ পদ্ধতিতে সুস্থ থাকার উপায় সম্পর্কে মতামত ও পরামর্শ চেয়ে রাজ্য ও কেন্দ্রশাসিত অঞ্চলগুলির মুখ্য সচিবদের কাছে চিঠিও পাঠানো হয়। এছাড়া, কোভিড-১৯ অতিমারীর কার্যকর মোকাবিলায় ব্যাপক আয়ুষ পরিকাঠামো গড়ে তোলার জন্য চিঠি পাঠানো হয় কেন্দ্রীয় স্বাস্থ্য ও পরিবারকল্যাণ মন্ত্রকের কাছে। অতিরিক্ত পদক্ষেপ হিসেবে আয়ুর্বেদ, সিদ্ধা, ইউনানি এবং হোমিওপ্যাথি পঠনপাঠন ও চিকিৎসা ব্যবস্থার সঙ্গে যুক্ত সবক’টি কলেজ ও হাসপাতালের কাছে প্রয়োজনীয় পরিকাঠামো গড়ে তোলা এবং তা আরও জোরদার করে তোলার জন্য একটি জরুরি চিঠি পাঠানো হয়। একটি ওয়েবিনারের মাধ্যমে ‘রোগ প্রতিরোধ ক্ষমতা বৃদ্ধিতে আয়ুষের ভূমিকা’র ওপর তিন মাসের একটি বিশেষ অভিযানও চালানো হয় মন্ত্রকের পক্ষ থেকে। এই ওয়েবিনারে অংশ নেয় ৫০ হাজারেরও বেশি নাগরিক।
কেন্দ্রীয় মন্ত্রী জানান যে আয়ুষ এবং স্বাস্থ্য ও পরিবারকল্যাণ মন্ত্রক যুক্তভাবে ৩৩ হাজার আয়ুষ কর্মীর প্রশিক্ষণেরও ব্যবস্থা করে। কোভিড-১৯-এর মোকাবিলায় আয়ুষ কর্মীদের কাজে লাগানোর জন্য কেন্দ্রীয় স্বাস্থ্য ও পরিবারকল্যাণ মন্ত্রকের সঙ্গে সমন্বয় রেখে কাজ করে চলে আয়ুষ মন্ত্রক। এছাড়াও, তাঁর মন্ত্রকের পক্ষ থেকে ‘আয়ুষ সঞ্জীবনী মোবাইল অ্যাপ’ও উদ্ভাবন করা হয় বলে জানান শ্রী সোনোয়াল।
শ্রী সোনোয়াল তাঁর লিখিত জবাবে আরও জানান যে সার্বিকভাবে সুস্থ থাকার জন্য আয়ুষ সম্পর্কিত বেশ কিছু পরামর্শ দেওয়া হয় সাধারণ নাগরিকদের জন্য। আয়ুর্বেদ চিকিৎসা পদ্ধতির সঙ্গে যুক্ত চিকিৎসকদের জন্য একটি রূপরেখাও তৈরি করা হয়।
PG/SKD/DM/
(Visitor Counter : 89
যুবওক্রীড়াবিষয়কমন্ত্রক
২০২০ টোকিও অলিম্পিকের প্রস্তুতি
নয়াদিল্লি, ০৫ জুলাই, ২০১৯
কেন্দ্রীয় ক্রীড়া ও যুব বিষয়ক মন্ত্রক জাতীয় ক্রীড়া ফেডারেশনের মাধ্যমে ২০২০ টোকিও অলিম্পিকের জন্য খেলোয়ারদের প্রশিক্ষণ এবং পদক জয়ের জন্য বিশেষ আর্থিক সহায়তা প্রদান করছে। টার্গেট অলিম্পিক পোডিয়াম স্কিম  প্রকল্পের মাধ্যমে এই আর্থিক সহায়তা প্রদান করা হবে ক্রীড়া ব্যক্তিত্বদের। প্রতি মাসে এই প্রকল্পে প্রস্তুতির জন্য ক্রীড়া ব্যক্তিত্বদের ৫০ হাজার টাকা করে প্রদান করা হচ্ছে। মন্ত্রকের অধীনে থাকা স্পোর্টস অথরিটি অফ ইন্ডিয়া  ক্রীড়া ব্যক্তিত্বদের প্রস্তুতির জন্য সময় সময় বিদেশী কোচ বা প্রশিক্ষক নিয়োগ করা হয়েছে। ভারতের প্রশিক্ষকের যাদের দক্ষতা, জ্ঞান যাতে বৃদ্ধি পায়, তারজন্য বিদেশী প্রশিক্ষকের সঙ্গে চুক্তিও করা হয়েছে। ব্যাটমিন্টন, হকি, সাঁতার, কুস্তি, দৌড়, টেবল টেনিস, স্যুটিং ইত্যাদি ক্ষেত্রে বিদেশী কোচ নিয়োগ করা হয়েছে। অলিম্পিকের মতো যেকোন আন্তর্জাতিক ক্রীড়া প্রতিযোগিতা আয়োজনের নিলামের জন্য ভারতের অলিম্পিক অ্যাসিসেয়েশন  দায়বদ্ধ। তবে এরজন্য আইওএ-কে সরকারের কাছ থেকে নির্দিষ্ট অনুমতিপত্র নিতে হয়। এখনও পর্যন্ত আন্তর্জাতিক ক্রীড়া প্রতিযোগিতা আয়োজনের জন্য আইওএ-র তরফ থেকে কোনোও প্রস্তাব আসেনি।
লোকসভায় আজ এক প্রশ্নের লিখিত জবাবে একথা জানান কেন্দ্রীয় যুব ও ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী কিরন রিজিজু।
CG/SS/NS
(Visitor Counter : 136
প্রধানমন্ত্রীরদপ্তর
২০১৮-র এশিয়ান গেমস-এ অসাধারণ সাফল্যের জন্য ভারতীয় প্রতিযোগীদের অভিনন্দন জানালেন প্রধানমন্ত্রী
নয়াদিল্লি, ০৪ সেপ্টেম্বর, ২০১৮
২০১৮-র এশিয়ান গেমস-এ অসাধারণ সাফল্যের জন্য ভারতীয় প্রতিযোগীদের অভিনন্দন জানালেন প্রধানমন্ত্রী শ্রী নরেন্দ্র মোদী। এক বার্তায় শ্রী মোদী বলেছেন, এশিয়ান গেমস শেষ হওয়া মুখে। এশিয়ান গেমস-এর ইতিহাসে ২০১৮-র গেমস ভারতের পক্ষে অনুকূল ছিল। বিশেষ করে যেসব অ্যাথলিট গেমস-এ অংশ নিয়েছে তাদের জন্য। তারা ভারতের গৌরব। তিনি বলেন, এই এশিয়ান গেমস-এ ভারত তার স্হান সুসংহত করেছে সেসব ইভেন্টে যেগুলিতে ভারত ঐতিহাসিকভাবেই দৃঢ় ছিল। পাশাপাশি, আগে যেসব ইভেন্টে ভারত পদক জেতেনি সেসব ইভেন্টও স্হান অর্জন করতে পেরেছে। এটি যথার্থই সদর্থক একটি দিক।
প্রধানমন্ত্রী একইসঙ্গে প্রতিযোগীদের শিক্ষক বা কোচ, সহায়ক কর্মী, বাবা-মা, পরিবার এবং বন্ধুদের কুর্নিশ জানিয়েছেন। ধন্যবাদ জানিয়েছেন ক্রমাগত সফল প্রতিযোগীদের সমর্থন করার জন্য। তিনি অ্যাথলিটদের ভবিষ্যৎ উদ্যোগেরও সাফল্য কামনা করেছেন একইসঙ্গে।
পাশাপাশি, ইন্দোনেশিয়ার প্রেসিডেন্ট জোকো উইডোডো এবং সেদেশের জনগণকেও অভিনন্দন জানিয়েছেন প্রধানমন্ত্রী অসাধারণ একটি গেসম-এর আয়োজন করার জন্য। পরিশেষে প্রধানমন্ত্রী ধারাবাহিক ট্যুইটের মাধ্যমে বলেছেন, এ বছরের গেমস সাক্ষী থাকল অ্যাথলিটদের অভাবনীয় ক্রীড়া এবং তাদের খেলোয়ারসুলক মানসিকতা প্রদর্শনের জন্য।
CG/SSS/NS/…
(Visitor Counter : 105
প্রধানমন্ত্রীরদপ্তর
কোভিড সবথেকে বেশি সংক্রমিত ৭টি রাজ্যের প্রস্তুতি ও ব্যবস্থাপনার পর্যালোচনা করেছেন প্রধানমন্ত্রী
কোভিড ১৯এ এই ৭টি রাজ্যেই মোট সংক্রমিতের ৬২ শতাংশ রয়েছে এবং ৭৭ শতাংশ মুত্যু হয়েছে
নতুন দিল্লি, ২৩ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ ৭টি রাজ্যের মুখ্যমন্ত্রী এবং অন্যান্য ব্যক্তিবর্গের সঙ্গে কোভিড পরিস্থিতির প্রস্তুতি ও ব্যবস্থাপনার উপর পর্যালোচনা বৈঠকে পৌরহিত্য করেছেন। কেন্দ্রীয় স্বরাষ্ট্র মন্ত্রী, প্রতিরক্ষা মন্ত্রী, কেন্দ্রীয় স্বাস্থ্য মন্ত্রী এবং অন্ধ্রপ্রদেশ, তামিলনাডু, কর্ণাটক, মহারাষ্ট্র, দিল্লি, পাঞ্জাব এবং উত্তর প্রদেশের মুখ্যমন্ত্রী, স্বরাষ্ট্রমন্ত্রী, স্বাস্থ্যমন্ত্রী, মুখ্যসচিব, স্বাস্থ্য সচিব, স্বরাষ্ট্র সচিব এবং পুলিশের মহানির্দেশকরা বৈঠকে উপস্থিত ছিলেন। প্রধানমন্ত্রীর দপ্তরের আধিকারিকরা, ক্যাবিনেট সচিব, নীতি আয়োগের সদস্য, স্বাস্থ্য সচিব, স্বরাষ্ট্র সচিব এবং আইসিএমআর সহ অন্যান্য সংস্থার আধিকারিকরাও বৈঠকে যোগ দেন।
কেন্দ্রীয় স্বাস্থ্য সচিব, দেশের কোভিড পরিস্থিতির বিষয়ে বিস্তারিতভাবে তথ্য উপস্থাপন করেছেন। দেশে মোট চিকিৎসাধীন সংক্রমিতর ৬২ শতাংশ এবং কোভিডের কারণে মৃত্যুর ৭৭ শতাংশ ঘটনাই এই ৭টি রাজ্যের। উপস্থাপনার সময় বিভিন্ন জেলায় সংক্রমণের হার বৃদ্ধি, নমুনা পরীক্ষা, মৃত্যুর হার ও নমুনা পরীক্ষার পর সংক্রমিতের হার নিয়ে বিস্তারিত আলোচনা হয়েছে।
মুখ্যমন্ত্রীরা নিজ নিজ রাজ্যের বিষয়ে প্রধানমন্ত্রীকে অবগত করেছেন। পরিস্থিতির মোকাবিলায় তাঁরা কি কি পদক্ষেপ নিয়েছেন, তা নিয়েও বৈঠকে আলোচনা হয়েছে। এই ভাইরাসের সংক্রমণের শৃঙ্খল হ্রাস করতে রাজ্যগুলিকে সমস্ত নিয়ম কঠোরভাবে মেনে চলার অনুরোধ জানিয়েছেন প্রধানমন্ত্রী। তিনি দ্রুত শনাক্তকরণের জন্য প্রচুর নমুনা পরীক্ষা, মৃত্যুর হার কমানো এবং কোভিড সংক্রান্ত সুরক্ষা মেনে চলার বিষয়েও গুরুত্ব দিয়েছেন।
প্রধানমন্ত্রী বলেছেন, যে সব জেলায় কোভিডের সংক্রমণ বেশি, সেগুলিকে চিহ্নিত করে যথাযথ ভাবে সংবাদ মাধ্যমের সাহায্যে প্রচার চালাতে হবে। তিনি পরামর্শ দিয়েছেন, কোভিড – ১৯ এর ব্যবস্থাপনায় স্থিতিশীল উদ্যোগ গ্রহণ, সচেতনতা বৃদ্ধি এবং জনসাধারণের অংশগ্রহণের মধ্য দিয়ে তাকে জনআন্দোলনে পরিণত করতে হবে। আসন্ন উৎসবের মরশুমে কোভিড সংক্রান্ত নিয়মাবলী যথাযথ ভাবে মেনে চলার ওপরও তিনি জোর দেন। বিভিন্ন নিয়ম কঠোরভাবে মেনে চলা এবং কনটেনমেন্ট এলাকাগুলিতে নজরদারী চালাতে হবে। সংক্রমিতদের সংস্পর্শে যাঁরা যাঁরা এসেছেন, তাদের চিহ্নিত করতে হবে এবং সংক্রমণ আটকাতে যাঁরা বিভিন্ন জটিল অসুখে ভুগছেন ও প্রবীণ নাগরিকদের প্রতি খেয়াল রাখতে হবে। পর্যাপ্ত পরিমাণে অক্সিজেন, ওষুধপত্র এবং চিকিৎসা সরঞ্জামের ব্যবস্থা করার উপর প্রধানমন্ত্রী জোর দিয়েছেন। মৃত্যুর হার কমানোর জন্য চিকিৎসার নিয়মাবলী যথাযথভাবে প্রয়োগ করার ওপরও গুরুত্ব দেওয়া হয়েছে। শ্রী মোদী বলেছেন, স্বাস্থ্য পরিকাঠামোর উন্নতি ঘটানো যেমন গুরুত্বপূর্ণ পাশাপাশি তৃণমূল স্তরে হাসপাতালে ভর্তির ক্ষেত্রে যাতে কোনো সমস্যা না হয়, নাগরিকদের সে বিষয়ে নিশ্চিত করতে হবে।
প্রধানমন্ত্রী বলেছেন, কোভিড – ১৯ এর বিরুদ্ধে ব্যবস্থাপনার লড়াই এখনও আরো অনেকটা করতে হবে এবং সব রাজ্যকে এই মহামারীর পরিস্থিতি মোকাবিলা করার জন্য সক্রিয়ভাবে কাজ করতে হবে।
CG/CB/SFS
(
প্রধানমন্ত্রীরদপ্তর
ভূতপূর্ব প্রধানমন্ত্রী ইন্দিরা গান্ধীর জন্মবার্ষিকীতে শ্রদ্ধা নিবেদন প্রধানমন্ত্রীর
নয়াদিল্লি, ১৯ নভেম্বর, ২০২২
ভারতের ভূতপূর্ব প্রধানমন্ত্রী ইন্দিরা গান্ধীর জন্মবার্ষিকীতে তাঁর উদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন :
“আমাদের ভূতপূর্ব প্রধানমন্ত্রী শ্রীমতী ইন্দিরা গান্ধীজির জন্মবার্ষিকীতে আমি তাঁর উদ্দেশে শ্রদ্ধা জানাই।”
PG/SKD/DM/
(
প্রধানমন্ত্রীরদপ্তর
মধ্যপ্রদেশে সিধিতে বাস দুর্ঘটনায় জীবনহানিতে শোক প্রকাশ প্রধানমন্ত্রীর
প্রধানমন্ত্রীর জাতীয় ত্রাণ তহবিল থেকে মৃতদের নিকটাত্মীয়ের জন্য ২ লক্ষ টাকা ও আহতদের জন্য ৫০ হাজার টাকা অর্থ সাহায্য ঘোষণা করা হয়েছে
নয়াদিল্লি, ২৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশে সিধিতে বাস দুর্ঘটনায় জীবনহানিতে শোক প্রকাশ করেছেন। তিনি, জাতীয় ত্রাণ তহবিল থেকে মৃতদের নিকটাত্মীয়ের জন্য ২ লক্ষ টাকা ও আহতদের জন্য ৫০ হাজার টাকা অর্থ সাহায্য ঘোষণা করেন।
প্রধানমন্ত্রীর দপ্তর থেকে ট্যুইটে বলা হয়েছে;
“মধ্যপ্রদেশে সিধিতে বাস দুর্ঘটনা মর্মান্তিক। দুঃখের এই সময়ে নিহতদের শোক-সন্তপ্ত পরিবার-পরিজনদের জানাই সমবেদনা। আহতদের দ্রুত আরোগ্য কামনা করি। মধ্যপ্রদেশ সরকার সব ক্ষতিগ্রস্তদের সম্ভাব্য সব রকম সহায়তা দিচ্ছে।”
প্রধানমন্ত্রীর জাতীয় ত্রাণ তহবিল থেকে মধ্যপ্রদেশে দুর্ঘটনায় মৃতদের নিকটাত্মীয়ের জন্য ২ লক্ষ টাকা ও আহতদের জন্য ৫০ হাজার টাকা অর্থ সাহায্য দেওয়া হবে।
PG/PM/NS
(
প্রধানমন্ত্রীরদপ্তর
ঘূর্ণিঝড় গুলাবের বিষয় নিয়ে অন্ধ্রপ্রদেশের মুখ্যমন্ত্রীর সঙ্গে কথা বলেছেন প্রধানমন্ত্রী
নতুন দিল্লি,২৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের মুখ্যমন্ত্রী শ্রী ওয়াই এস জগন মোহন রেড্ডির সঙ্গে টেলিফোনে কথা বলেছেন এবং ঘূর্ণিঝড় গুলাবের প্রেক্ষিতে উদ্ভূত পরিস্থিতি মোকাবিলায় প্রস্তুতি বিষয়ে খোঁজখবর নিয়েছেন। প্রধানমন্ত্রী কেন্দ্রের পক্ষ থেকে সম্ভাব্য সব ধরনের সহায়তার আশ্বাসও দিয়েছেন।
এক ট্যুইটে প্রধানমন্ত্রী বলেছেন;
"অন্ধ্রপ্রদেশের মুখ্যমন্ত্রী শ্রী @ওয়াইএসজগনের সঙ্গে কথা হয়েছে এবং ঘূর্ণিঝড় গুলাবের প্রেক্ষাপটে উদ্ভূত পরিস্থিতি মোকাবিলার বিষয়ে খোঁজখবর নিয়েছি। কেন্দ্রের পক্ষ থেকে সম্ভাব্য সবরকম সহায়তার আশ্বাস দিয়েছি। সবার নিরাপত্তা ও সুস্থতার জন্য প্রার্থনা করছি।"
CG/SS
(
প্রধানমন্ত্রীরদপ্তর
দ্বাদশ ব্রিকস ভার্চ্যুয়াল শীর্ষ সম্মেলনে প্রধানমন্ত্রীর বিবৃতি
নয়াদিল্লি, ১৭ নভেম্বর, ২০২০
মহামান্যবরগণ,
ব্রিকস-এর বিভিন্ন প্রতিষ্ঠান দ্বারা এই ব্রিফিং-এর জন্য ধন্যবাদ। ব্রিকস ন্যাশনাল সিকিউরিটি অ্যাডভাইজারদের দশম বৈঠকের সমীক্ষার জন্যও আমি মিঃ পাত্রুশেভ-কে ধন্যবাদ জানাই।
আমি গোড়াতেই যেমন বলেছি, ব্রিকস সন্ত্রাসবাদ বিরোধী রণকৌশল চূড়ান্ত হওয়ায় এটি একটি গুরুত্বপূর্ণ সাফল্য হিসেবে পরিগণিত হবে। আমার উপদেশ হল, আমাদের জাতীয় নিরাপত্তা উপদেষ্টা  একটি সন্ত্রাসবাদ প্রতিরোধী অ্যাকশন প্ল্যান নিয়ে আলোচনা করুন।
আমি ব্রিকস বিজনেস কাউন্সিলের অস্থায়ী অধ্যক্ষ মিঃ সার্গেই কাতিরিন-কেও ধন্যবাদ জানাতে চাই।
আমাদের মধ্যে অর্থনৈতিক সংহতির মুখ্য দায়িত্ব বেসরকারি ক্ষেত্রের হাতেই থাকবে। আমার পরামর্শ হল, ব্রিকস বিজনেস কাউন্সিল আমাদের পারস্পরিক বাণিজ্যকে ৫০০ বিলিয়ন ডলারের লক্ষ্য পূরণের উদ্দেশে একটি সুনির্দিষ্ট পরিকল্পনা রচনা করুক।
নিউ ডেভেলপমেন্ট ব্যাঙ্কের  অধ্যক্ষের পদ সামলানোর জন্য আমি মিঃ মার্কোস ট্রোয়জো-কে শুভেচ্ছা জানাই।
এনডিবি-র বিনিয়োগ সহায়তা কোভিডের প্রেক্ষিতে আরও উপযোগী হবে। আমি অত্যন্ত আনন্দিত যে এনডিবি রাশিয়াতেও অফিস খুলেছে। আর আমি আশা করি যে আগামী বছর আপনারা ভারতে নিজেদের ক্ষেত্রীয় কার্যালয়ও চালু করবেন।
আমি মিঃ ইগর শুভালোভ-কে ব্রিকস ইন্টার-ব্যাঙ্ক কো-অপারেশন মেকানিজম-এর কাজের জন্য শুভেচ্ছা জানাই। এটা অত্যন্ত খুশির বিষয় যে আমাদের উন্নয়ন-ব্যাঙ্কগুলি 'প্রিন্সিপল ফর রেসপনসিবল ফিনান্সিং' নিয়ে সহমত হয়েছে।
ব্রিকস উইমেনস অ্যালায়েন্স-এর আয়োজন রাষ্ট্রপতি পুতিনের বিশেষ অগ্রাধিকার ছিল। আর তাঁর এই দূরদৃষ্টি এখন সফল হয়েছে।
আমি ব্রিকস উইমেনস অ্যালায়েন্স-এর চেয়ারপার্সন মিস এনা নেস্তেরোভা-কে তাঁর প্রতিবেদনের জন্য ধন্যবাদ জানাই।
আমরা ভারতে মহিলা শিল্পপতিদের উৎসাহ জোগানোর জন্য বেশ কিছু পদক্ষেপ নিয়েছি এবং প্রচেষ্টা জারি রেখেছি। আশা করি, এই অ্যালায়েন্সের মাধ্যমে এক্ষেত্রে ইন্ট্রা-ব্রিকস কো-অপারেশন বৃদ্ধি পাবে।
আরেকবার আপনাদের সবাইকে বিশেষ করে, আমাদের এবারের আয়োজক দেশের রাষ্ট্রপতি মিঃ পুতিনকে আমি হৃদয় থেকে ধন্যবাদ জানাই।
সংস্কৃতিমন্ত্রক
রাজ্যে কেন্দ্রীয়ভাবে সুরক্ষিত স্মৃতিস্তম্ভের তালিকায় নতুন করে সংযোজন নিয়ে আসতে ১৪ই জুন থেকে এনএমএ-র একটি দল অরুণাচল প্রদেশ সফর করবে
নতুন দিল্লি, ১২ জুন, ২০২২
ন্যাশনাল মনুমেন্ট অথরিটি -র পূর্ণাঙ্গ দলটি আগামী ১৪ থেকে ১৮ই জুন পর্যন্ত অরুণাচল প্রদেশে তিব্বত-চীন সীমান্তবর্তী প্রাচীন স্মৃতিস্তম্ভগুলি পরিদর্শন করবে। লোকমুখে প্রচারিত ইতিহাস ও পৌরানিক কাহিনীর মাধ্যমে অরুণাচল প্রদেশকে দেশের অন্য অংশের সঙ্গে যুক্ত করে, এমন আদিবাসী ধর্মীয় স্থানগুলি খুঁজে বের করতে এই দলটি স্থানীয় আদিবাসী নেতাদের সঙ্গেও সাক্ষাৎ করবে। এনএমএ-র পূর্ণাঙ্গ দলে চেয়ারম্যান শ্রী তরুণ বিজয় ছাড়াও দুই সদস্য শ্রী হেমরাজ কামদারন্দ এবং কৈলাশ রাও থাকবেন।
শ্রী তরুণ বিজয় জানিয়েছেন, প্রধানমন্ত্রী শ্রী নরেন্দ্র মোদীর সৌজন্যে তিনি অরুণাচল থেকে গুজরাটের পোরবন্দরিন পর্যন্ত একটি বার্ষিক যাত্রা শুরু করেন। রুকমণির উত্তরাধিকারের চারপাশে ছড়িয়ে থাকা যোগসূত্রকে একত্রিত করে সংস্কৃতিকে আরও শক্তিশালী করে তুলতে এই যাত্রা ছিল সবচেয়ে রোমাঞ্চকর। তিনি জানান, অরুণাচল প্রদেশ ঐতিহ্য সংরক্ষণের ক্ষেত্রে পিছিয়ে রয়েছে। এমনকি জাতীয় প্রত্নতাত্ত্বিক স্থানগুলির কেন্দ্রীয়ভাবে সুরক্ষিত তালিকায় নতুন স্মৃতিসৌধের তালিকাভুক্তির ক্ষেত্রে পিছিয়ে রয়েছে অরুণাচল প্রদেশ। তাই এনএমএ-র এই দলটি গ্রামের প্রবীণ ও বিভিন্ন উপজাতি নেতাদের সঙ্গে দেখা করবে। কারণ তাঁদের প্রত্যেকেরই ভারতের মূল ভূখণ্ডের সঙ্গে প্রাচীন স্মৃতিস্তম্ভগুলির মাধ্যমে ধর্ম ও সাংস্কৃতি যোগ সম্পর্কে আকর্ষণীয় গল্প জুড়ে রয়েছে। এই সফরের পরে দলটি কেন্দ্রীয় সংস্কৃতি মন্ত্রী এবং প্রধানমন্ত্রীর কাছে একটি প্রতিবেদন জমা দেবে। কেন্দ্রীয়ভাবে সুরক্ষিত স্মৃতিস্তম্ভের তালিকায় নতুন সংযোজনের পরামর্শ দেওয়া হবে। পাশাপাশি, সাংস্কৃতিক পর্যটন স্থানগুলিকে চিহ্নিত করা হবে। আজাদি কা অমৃত মহোৎসবের প্রেক্ষাপটে জাতীয় ঐক্যকে শক্তিশালী করে তুলতেই এই উদ্যোগ নেওয়া হয়েছে। শ্রী তরুণ বিজয় জানিয়েছেন, পরশুরামকুন্ড, ভীষ্মনগর, ভালুকপং এবং তাওয়াং হল প্রত্নতাত্ত্বিক গুরুত্বের বিচারে অন্যতম আদিবাসী স্থান, যা অরুণাচল প্রদেশকে গুজরাট, গোয়া, কেরালা এবং যাদব সম্প্রদয়ের সঙ্গে যুক্ত করেছে।
CG/SS/SKD/
(Visitor Counter : 96
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা গুড় এবং আখের রস থেকে তৈরি ইথানলের মূল্য নির্ধারণ/সংশোধনের সিদ্ধান্ত অনুমোদন করেছে
নয়াদিল্লি, ১২ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ দ্বিতীয় শ্রেণীর ভারি ধরনের গুড় থেকে এবং আংশিকভাবে আখের রস থেকে তৈরি ইথানলের মূল্য নির্ধারণ/সংশোধনের সিদ্ধান্ত অনুমোদিত হয়েছে। এছাড়া আসন্ন ২০১৮-১৯ বর্ষের জন্য ১০০ শতাংশ হারে আখের রস থেকে তৈরি ইথানলের মূল্য বৃদ্ধির সিদ্ধান্ত অনুমোদন করা হয়েছে। ২০১৮র পয়লা ডিসেম্বর থেকে ২০১৯র ৩০ নভেম্বর পর্যন্ত নিম্নলিখিত হারে মূল্য নির্ধারণ/সংশোধন করা হবে।
- চিনিকলগুলিতে দ্বিতীয় শ্রেণীর ভারি ধরনের গুড়/আংশিক রসের রস থেকে তৈরি ইথানলের দাম বর্তমানে লিটার প্রতি ৪৭.১৩ থেকে বাড়িয়ে ৫২.৪৩ টাকা করা হবে।
- চিনিকলগুলিতে ১০০% আখের রস থেকে তৈরি ইথানলের দাম লিটার প্রতি ৪৭.১৩ টাকা থেকে বাড়িয়ে ৫৯.১৩ টাকা করা হবে। তবে যেসব মিল চিনি উৎপাদন না করে সম্পূর্ণভাবে ইথানল উৎপাদনের জন্যই আখ ব্যবহার করবে, এই সিদ্ধান্ত তাদের ক্ষেত্রেই কার্যকর হবে।
- এর অতিরিক্ত হিসাবে পণ্য ও পরিষেবা কর এবং পরিবহন ব্যয়ও বহন করতে হবে। তবে দীর্ঘ দূরত্বের পরিবহন ব্যয় এমনভাবে নির্ধারণ করার কথা বলা হয়েছে যাতে ইথানল উৎপাদনে ভাটা না পড়ে।
- আখের রসের ১০০%-ই যাতে ইথানল উৎপাদনের জন্য ব্যবহার করা হয়, তারজন্য অগ্রাধিকার নির্ধারণের কথাও বলা হয়েছে। এছাড়াও দ্বিতীয় শ্রেণীর ভারি গুড়/আংশিক রস ; তৃতীয় শ্রেণীর ভারি গুড় এবং নষ্ট হয়ে যাওয়া খাদ্যশস্য এবং অন্যান্য কাঁচামাল থেকেও অগ্রাধিকার দিয়ে ইথানল উৎপাদনের কথা বলা হয়েছে।
এই সিদ্ধান্ত কার্যকর হলে একদিকে যেমন দেশে অতিরিক্ত চিনি উৎপাদন কমবে, অন্যদিকে আখ চাষিদের বকেয়া মেটানোর মতো অর্থ চিনিকলগুলি সংগ্রহ করতে পারবে এবং ইথানল মিশ্রিত পেট্রল কর্মসূচির জন্য ইথানল সরবরাহ বৃদ্ধি পাবে। ইথানল মিশ্রিত পেট্রলের বর্ধিত ব্যবহারের ফলে খনিজ তেলের জন্য আমাদের আমদানির ওপর নির্ভরশীলতা কমবে, কৃষিক্ষেত্রের উন্নয়ন সম্ভব হবে এবং পরিবেশবান্ধব এই জ্বালানীর ব্যবহারের ফলে পরিবেশের ওপর তার সদর্থক প্রভাব পড়বে।
CG/PB/NS/…
(Visitor Counter : 242
রেলমন্ত্রক
দৈনিক ৪টি ট্রেন থেকে বাড়িয়ে ১৪৫টি ট্রেন, শ্রমিক স্পেশালের মাধ্যমে ঘরে ফেরানোর উদ্যোগ জোরদার করেছে ভারতীয় রেল
নতুন দিল্লি, ১৫ই মে, ২০২০
কেন্দ্রীয় স্বরাষ্ট্র মন্ত্রকের নির্দেশ অনুসারে ভারতীয় রেল, মে দিবস অর্থাৎ পয়লা মে থেকে শ্রমিক স্পেশাল ট্রেন চালানো শুরু করেছে। লকডাউনের ফলে বিভিন্ন জায়গায় আটকে থাকা পরিযায়ী শ্রমিক, তীর্থযাত্রী, পর্যটক, ছাত্র – ছাত্রী সহ অন্যান্যরা এর ফলে বাড়ি ফিরতে পারছেন। পয়লা মে, মাত্র ৪টি ট্রেন দিয়ে এই পরিষেবা সূচনা করা হয়। ১৫ দিনে ১০০০টিরও বেশি ট্রেন চালানো হয়েছে। ১৪ই মে, ২ লক্ষ ১০,০০০ যাত্রী, ১৩৫টি শ্রমিক স্পেশাল ট্রেনে তাঁদের বাড়ি ফিরছেন । এই প্রথম একটি নির্দিষ্ট দিনে শ্রমিক স্পেশাল ট্রেনে যাত্রী সংখ্যা ২ লক্ষ অতিক্রম করেছে।
পয়লা মে, মাত্র ৫০০০ যাত্রী শ্রমিক স্পেশাল ট্রেনে যাত্রা শুরু করেছিলেন।
এপর্যন্ত ১২ লক্ষ যাত্রী শ্রমিক স্পেশাল ট্রেনে তাদের নিজ নিজ রাজ্যে ফিরেছেন।
এই ট্রেনগুলি অন্ধ্রপ্রদেশ, অসম, বিহার, ছত্তিশগড়, হিমাচলপ্রদেশ, জম্মু-কাশ্মীর, ঝাড়খন্ড, কর্ণাটক, কেরালা, মধ্যপ্রদেশ, মহারাষ্ট্র, ওডিশা, রাজস্থান, তামিলনাডু, তেলেঙ্গানা, ত্রিপুরা, উত্তরপ্রদেশ, উত্তরাখন্ড এবং পশ্চিমবঙ্গে শ্রমিক ও অন্যান্যদের পৌঁছে দিয়েছে।
প্রসঙ্গত, ৪ লক্ষেরও বেশি আটকে থাকা মানুষকে প্রতিদিন ঘরে ফেরানোর জন্য ভারতীয় রেল, রাজ্য সরকারগুলির সঙ্গে সমন্বয়ে ট্রেন চালাচ্ছে । দৈনিক, ৩০০টি এধরণের শ্রমিক স্পেশাল ট্রেন চালানোর উদ্যোগ নেওয়া হয়েছে।
যে সব রাজ্যে যাত্রীরা আটকে রয়েছেন এবং যে সব রাজ্যে তারা ফিরতে চান, উভয় রাজ্যের সম্মতিক্রমে রেল, এই শ্রমিক স্পেশাল ট্রেন চালাচ্ছে। ট্রেনে ওঠার আগে যাত্রীদের শারীরিক পরীক্ষা করা হচ্ছে। তাদের বিনামূল্যে খাবার ও পানীয় জল দেবার ব্যবস্থা করা হচ্ছে।
(CG/CB/SFS
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী উজ্জ্বলা যোজনায় এপ্রিল মাসে প্রায় ৮৫ লক্ষ উপভোক্তা এল পি জি সিলিন্ডার পেয়েছেন
নয়াদিল্লি, ১২ এপ্রিল, ২০২০
কোভিড-১৯ এর জেরে অর্থনৈতিক সঙ্কটে পড়া গরীব মানুষদের আর্থিক সুরাহা দিতে প্রধানমন্ত্রী গরিব কল্যাণ যোজনার আওতায় বেশ কিছু সুবিধা দানের কথা ঘোষণা করা হয়েছে। এরই অঙ্গ হিসাবে এপ্রিল থেকে জুন এই তিন মাস প্রধানমন্ত্রী উজ্জ্বলা যোজনার উপভোক্তাদের বিনামূল্যে এল পি জি গ্যাস সিলিন্ডার সরবরাহের সিদ্ধান্ত নেওয়া হয়েছে।
বিনামূল্যে এল পি জি পাওয়ার জন্য তেল কোম্পানি গুলি এখন পর্যন্ত সাত কোটি ১৫ লক্ষ উপভোক্তার অ্যাকাউন্টে ৫ হাজার ৬০৬ কোটি টাকা দিয়েছে। এ মাসে ১.২৬ কোটি সিলিন্ডার বুক করা হয়েছে তার মধ্যে ৮৫ লক্ষেরও বেশি সিলিন্ডার উজ্জ্বলা যোজনার আওতায় থাকা পরিবার গুলির কাছে সরবরাহ করা হয়েছে।
দেশে ২৭.৮৭ কোটি এল পি জি উপভোক্তা রয়েছেন এর মধ্যে প্রধানমন্ত্রী উজ্জ্বলা যোজনায় উপভোক্তার সংখ্যা আট কোটিরও বেশি। লকডাউনের সময় থেকে দেশে প্রতিদিন ৫০-৬০ লক্ষ্ এল পি জি সরবরাহ করা হচ্ছে।
৩১ মার্চ, ২০২০ পর্যন্ত যে সমস্ত উপভোক্তা প্রধানমন্ত্রী উজ্জ্বলা যোজনায় নাম নথিভুক্ত করেছেন তারাই কেবলমাত্র এই সুবিধা পাবেন।
CG/SDG
(
কৃষিমন্ত্রক
বৃষ্টির জল সংরক্ষণ
নয়াদিল্লি, ২৩ জুলাই, ২০১৯
বৃষ্টির অভাব, বিভিন্ন কারণে স্বচ্ছ জলের চাহিদা বৃদ্ধির জন্য ক্রমাগত জল তোলা, জনসংখ্যা বৃদ্ধি, শিল্পায়ন এবং নগরায়ণের কারণে দেশের বিভিন্ন প্রান্তে ভূগর্ভস্হ জলের স্তর ক্রমশই কমে যাচ্ছে।
কেন্দ্রীয় ভূগর্ভস্হ জল বোর্ড  বছরে চারবার করে দেশের বিভিন্ন প্রান্তে ভূগর্ভস্হ জলের স্তর নিয়ে পর্যবেক্ষণ করে। ২০১৮য় প্রাক বর্ষায় ভূগর্ভস্হ জলের স্তর নিয়ে পাওয়া তথ্য অনুযায়ী কিছু রাজ্য ও কেন্দ্রশাসিত অঞ্চলের কোন কোন জায়গায় ভূগর্ভস্হ জলের স্তর অনেকটাই কমে গেছে।
ভূগর্ভস্হ জল সংরক্ষণ, এমনকি বৃষ্টির জল সংরক্ষণের বিষয়টি রাজ্য সরকারের দায়িত্ব।
প্রধানমন্ত্রী এবছরের গত ৮ই জুন সমস্ত গ্রাম পঞ্চায়েতের সদস্য/সদস্যাদের চিঠি লিখে জল সংরক্ষণের বিষয়টি জানিয়েছেন এবং জল সংরক্ষণে যথাযথ পদক্ষেপ নিয়ে গণ আন্দোলন গড়ে তোলার জন্য উৎসাহিত করেছেন। পাশাপাশি কেন্দ্রীয় সরকার জলশক্তি অভিযান শুরু করেছে। এর বিস্তারিত তথ্য পাওয়া যাবে নিম্নলিখিত লিঙ্কে
http://mowr.gov.in/sites/default/files/Steps_to_control_water_depletion_Jun2019.pdf
লোকসভায় আজ এক প্রশ্নের লিখিত জবাবে এই তথ্য জানান কেন্দ্রীয় কৃষি এবং কৃষক কল্যাণ মন্ত্রী শ্রী নরেন্দ্র সিং তোমার।
CG/SS/NS
(Visitor Counter : 209
স্বরাষ্ট্র মন্ত্রক
সরকারি ভাষা সংক্রান্ত সংসদীয় কমিটির ৩৮তম বৈঠকে সভাপতিত্ব করেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ
নয়াদিল্লি, ৪ আগস্ট ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ নতুন দিল্লিতে সরকারি ভাষা সংক্রান্ত সংসদীয় কমিটির ৩৮তম বৈঠকে সভাপতিত্ব করেন। বৈঠকে সরকারি ভাষা সংক্রান্ত সংসদীয় কমিটির রিপোর্টের দ্বাদশ খণ্ড অনুমোদিত হয়, যা রাষ্ট্রপতির হাতে তুলে দেওয়া হবে।
তাঁর ভাষণে কেন্দ্রীয় স্বরাষ্ট্র মন্ত্রী বলেন, ‘আজাদি কা অমৃত মহোৎসব’-এর বছরে প্রধানমন্ত্রী দেশের সামনে যে ‘পঞ্চপ্রাণ’-এর আদর্শকে তুলে ধরেছেন তার মধ্যে দুটি হল ‘ঐতিহ্য’ এবং ‘দাসত্ব’-এর চিহ্ন মোচন। শ্রী শাহ বলেন, এই দুই প্রাণ-এর ১০০ শতাংশ রূপায়ণের লক্ষ্যে সমস্ত সরকারি ভাষাকে তাদের সর্বশক্তি নিয়োগ করতে হবে। ভাষার প্রতি সম্মান প্রদর্শন না করলে ঐতিহ্যের প্রতি সম্মান অসম্পূর্ণ থেকে যায় বলে জানান তিনি। আঞ্চলিক ভাষার প্রতি শ্রদ্ধাশীল হলে সরকারি ভাষাও গ্রহণযোগ্য হয়ে উঠবে জানিয়ে তিনি বলেন, আঞ্চলিক ভাষার সঙ্গে হিন্দি ভাষার কোনও প্রতিযোগিতা নেই। সমস্ত ভারতীয় ভাষার যথাযথ প্রসার ঘটলে দেশ শক্তিশালী হবে। শ্রী শাহ বলেন, যত ধীরেই হোক না কেন, কোনরকম বিরোধিতা ছাড়াই সরকারি ভাষাকে গ্রহণের মানসিকতা গড়ে ওঠা দরকার। কেন্দ্রীয় স্বরাষ্ট্র মন্ত্রী বলেন, প্রধানমন্ত্রী শ্রী নরেন্দ্র মোদী ইঞ্জিনিয়ারিং এবং চিকিৎসা পাঠক্রম ১০টি ভাষায় শুরু করার উদ্যোগ নিয়েছেন। খুব শীঘ্রই সমস্ত সরকারি ভাষাতেই তার সুযোগ পাওয়া যাবে এবং তা সম্ভব হলে আঞ্চলিক ভাষা এবং সরকারি ভাষার উত্থানের প্রকৃত শুভলগ্ন সূচিত হবে। তিনি বলেন, ভারতীয় ভাষার প্রসার ঘটাতে প্রধানমন্ত্রী শ্রী নরেন্দ্র মোদী যেরকম গর্বের সঙ্গে হিন্দি এবং অন্য ভারতীয় ভাষাকে বিশ্বমঞ্চের সামনে তুলে ধরেন, তা এক কথায় অতুলনীয়। প্রধানমন্ত্রী মোদী সংসদে কখনই ইংরেজিতে কোনও ভাষণ দেননি এবং সরকারের মন্ত্রীরাও সবসময়ই চেষ্টা করেন ভারতীয় ভাষাতেই বক্তৃতা দিতে। এর মধ্য দিয়ে বিভিন্ন ভারতীয় ভাষার মধ্যে যোগসূত্রের আন্দোলনে গতি সঞ্চারিত হয়।
শ্রী অমিত শাহ বলেন, সরকারি ভাষার গ্রহণযোগ্যতা কোনও আইন বা নির্দেশিকা মেনে হয় না, তা হয় সদিচ্ছা, উৎসাহ এবং অনুপ্রেরণার মধ্য দিয়ে। তিনি বলেন, নানা ভাষা আমাদের দেশের ঐক্যকে ধরে রেখেছে।
কেন্দ্রীয় স্বরাষ্ট্র মন্ত্রী বলেন, স্বাধীনতার পর থেকে ২০১৪ সাল পর্যন্ত সরকারি ভাষা সংক্রান্ত সংসদীয় কমিটির রিপোর্টের ৯টি খণ্ড অনুমোদিত হয়েছে এবং ২০১৯-এর পর থেকে তিনটি খণ্ড অনুমোদিত হয়। তিনি জানান, এইসব খণ্ডগুলি বিষয়ভিত্তিক। দ্বাদশ খণ্ডটি ‘সরলীকরণ’ সংক্রান্ত। শ্রী অমিত শাহ সরকারি ভাষা সংক্রান্ত সংসদীয় কমিটির সমস্ত সদস্যকে ধন্যবাদ জানান এবং তিনি আস্থা প্রকাশ করে বলেন যে আগামীদিনেও সরকারি ভাষার প্রচার এবং প্রসারে এই কমিটি কাজ করে যাবে। সরকারি ভাষা সংক্রান্ত সংসদীয় কমিটির ডেপুটি চেয়ারম্যান শ্রী ভরত্রুহরি মাহতাব, কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র এবং শ্রী নিশীথ প্রামাণিক সহ কমিটির অন্য সদস্যরা বৈঠকে উপস্থিত ছিলেন।
(AC/AB/DM
স্বাস্থ্যওপরিবারকল্যাণমন্ত্রক
ভারতে এ পর্যন্ত ৩৬ কোটি ৮৯ লক্ষের বেশি টিকাকরণ করা হয়েছে
গত ২৪ ঘন্টায় ৪০ লক্ষের বেশি টিকা দেওয়া হয়েছে
এ পর্যন্ত ১৮-৪৪ বছর বয়সীদের মধ্যে ১১ কোটি ১৮ লক্ষের বেশি টিকা দেওয়া হয়েছে
নতুন দিল্লি, ০৯ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৩৬ কোটি ৮৯ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৩৬ কোটি ৮৯ লক্ষ ৯১ হাজার ২২২ জনকে টিকা প্রদান করা হয়েছে।
এ পর্যন্ত ১৮-৪৪ বছর বয়সীদের মধ্যে ১১ কোটি ১৮ লক্ষ  টিকা দেওয়া হয়েছে।
গত ২৪ ঘন্টায় ৪০,২৩,১৭৩ টি টিকার ডোজ দেওয়া হয়েছে।
ভারতে এ পর্যন্ত ১ কোটি ০২ লক্ষ ৪১ হাজার ৫৮৮ জন স্বাস্থ্যকর্মী প্রথম ডোজ এবং ৭৩ লক্ষ ৭১ হাজার ৬২৪ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৬ লক্ষ ৪০ হাজার ৯৫৬ জন কর্মী প্রথম ডোজ এবং ৯৮ লক্ষ ১২ হাজার ১৭০ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১০ কোটি ৮৪ লক্ষ ৫৩ হাজার ৫৯০ জন প্রথম ডোজ এবং ৩৩ লক্ষ ৭৯ হাজার ২১৩ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৯ কোটি ২৫ লক্ষ ৮৭ হাজার ৫৪৯ জন প্রথম ডোজ এবং ২ কোটি ২১ লক্ষ ৭৭ হাজার ৪৫০ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৯৭ লক্ষ ৫৫ হাজার ২৩০ জন প্রথম ডোজ এবং ২ কোটি ৭৫ লক্ষ ৭১ হাজার ৮৫২ জন দ্বিতীয় ডোজ পেয়েছেন।
দেশে এ পর্যন্ত মোট ১ কোটি ৭৬ লক্ষ ১৩ হাজার ২১২ জন স্বাস্থ্য কর্মীকে টিকার প্রথম ও দ্বিতীয় ডোজ দেওয়া হয়েছে। করোনার বিরুদ্ধে লড়াইয়ে অগ্রভাগে থাকা মোট ২ কোটি ৭৪ লক্ষ ৫৩ হাজার ১২৬ জন প্রথম ও দ্বিতীয় ডোজ সম্পূর্ণ করেছেন। এছাড়া, ১৮-৪৪ বছর বয়সী মোট ১১ কোটি ১৮ লক্ষ ৩২ হাজার ৮০৩ জন টিকার প্রথম ও দ্বিতীয় ডোজ নিয়েছেন। এরকম ভাবেই ৪৫ বছরের ঊর্ধ্বে ১১ কোটি ৪৭ লক্ষ ৬৪ হাজার ৯৯৯ জন প্রথম ও দ্বিতীয় ডোজ গ্রহণ করেছেন। অন্যদিকে, ৬০ বছরের ঊর্ধ্বে মোট ৯ কোটি ৭৩ লক্ষ ২৭ হাজার ০৮২ জন দুটি ডোজ নিয়েছেন।
গত ৮ জুলাই টিকাকরণ অভিযানের ১৭৪ তম দিনে মোট ৪০ লক্ষ ২৩ হাজার ১৭৩ টি টিকার ডোজ দেওয়া হয়েছে। এরমধ্যে, ২৭ লক্ষ ০১ হাজার ২০০ জন প্রথম ডোজ এবং ১৩ লক্ষ ২১ হাজার ৯৭৩ জন দ্বিতীয় ডোজ নিয়েছেন।
আটটি রাজ্য যথাক্রমে, উত্তরপ্রদেশ, মধ্যপ্রদেশ, রাজস্থান, তামিলনাড়ু, বিহার, গুজরাট, কর্ণাটক এবং মহারাষ্ট্র ১৮-৪৪ বছর বয়সীদের মধ্যে ৫০ লক্ষ টিকার প্রথম ডোজ দিয়েছেন। পশ্চিমবঙ্গে দেওয়া হয়েছে, ৪৭ লক্ষ ৭২ হাজার ২০৯ টি প্রথম ডোজ এবং ১ কোটি ৯১ লক্ষ ৩৬০ টি দ্বিতীয় ডোজ।
দেশের মোট ৩৭ টি রাজ্য ও কেন্দ্রশাসিত অঞ্চলে ১৮-৪৪ বছর বয়সীদের মধ্যে মোট ১০ কোটি ৮৪ লক্ষ ৫৩ হাজার ৫৯০ টি প্রথম ডোজ এবং ৩৩ লক্ষ ৭৯ হাজার ২১৩ টি দ্বিতীয় ডোজ দেওয়া হয়েছে।
CG/ SB
(Visitor Counter : 151
প্রধানমন্ত্রীরদপ্তর
ডঃ ভি শান্তার প্রয়াণে প্রধানমন্ত্রীর শোক প্রকাশ
নতুনদিল্লি, ১৯ই জানুয়ারী, ২০২১
প্রধানমন্ত্রী শ্রী নরেন্দ্র মোদী ডঃ ভি শান্তার প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “উন্নত মানের ক্যান্সার চিকিৎসা পরিষেবা দেবার অনবদ্য ভূমিকার জন্য ডঃ ভি শান্তা স্মরণীয় হয়ে থাকবেন। চেন্নাই-এর আদিয়ারে ক্যান্সার ইন্সটিটিউট দরিদ্র ও পিছিয়ে পরা মানুষদের সেবা করার জন্য প্রথম সারির একটি প্রতিষ্ঠান। ২০১৮ সালে এই প্রতিষ্ঠানে আমার সফরের কথা মনে আছে। ডঃ ভি শান্তার প্রয়াণে আমি শোকাহত। ওঁ শান্তি।“